Diari Oficial de la Generalitat Valenciana


Sumari del DOGV 8590, del 12-07-2019 (2019/5748)

Notificació de la sentència dictada en el judici verbal número 2121/2018.
-------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5748


Organisme emissor
:   Jutjat de Primera Instància Número 12 d'Alacant

Tipus de document
:   Edicte

Notificació de la sentència dictada en el judici verbal número 2121/2018. [2019/5748]  
Part demandant: Manston Invest, SL.  
Part demandada: Ocupants ignorats de l'immoble siti al carrer Sierra Aitana, número 3, pis 4, porta 4, d'Alacant.  
Sobre drets reals.  
En el judici a què es fa referència s'ha dictat la resolució que té l'encapçalament i la part dispositiva següents:  
  
«Sentència número 142/2019  
Alacant, 26 d'abril de 2019  
Carlos San Martín Gómiz, magistrat jutge del Jutjat de Primera Instància número 12 d'Alacant i partit judicial, he vist aquestes actuacions de judici verbal número 2121/2018, seguit a instàncies de l'entitat Manston Invest, SL, representada per la procuradora la senyora Martínez Gilabert, contra ignorats ocupants de l'habitatge objecte del procés, declarat en situació processal de rebel·lia, de les quals es dedueixen els següents:  
Estime la demanda interposada per l'entitat Manston Invest, SL, contra els ignorats ocupants de l'habitatge situat al carrer Serra Aitana, número 3, pis 4, porta 4 (Alacant), declarat en situació processal de rebel·lia, i en conseqüència declare extingit el precari sobre la finca situada en l'habitatge situat al carrer Serra Aitana, número 3, pis 4, porta 4 (Alacant), (inscrita al Registre de la Propietat número 8 d'Alacant, al llibre 191, tom foli 64, finca número 8679) i condemne els ignorats ocupants d'habitatge situat al carrer Serra Aitana, número 3, pis 4, porta 4 (Alacant) a deixar-lo lliure i a la disposició de la part actora l'entitat Manston Invest, SL, sota prevenció de llançament.  
  
Tot això, condemnant a pagar les costes d'aquest procés a la part demandada.  
Aquesta resolució no és ferma i contra aquesta es pot interposar un recurs d'apel·lació davant d'aquest Jutjat per a l'Audiència Provincial d'Alacant, dins del termini de vint dies a partir de la notificació, de conformitat amb el que preveuen els articles 455 i següents de la Llei d'Enjudiciament Civil.  
En cas que pertoque la interposició del recurs d'apel·lació, el recurrent haurà de dipositar la quantitat de 50 euros en el compte de dipòsits i consignacions d'aquest jutjat. Si l'ingrés es fa mitjançant transferència, s'ha de consignar en el casella d'observacions el Número de procediment. La qual cosa haurà de ser acreditada davant d'aquest tribunal dins del termini de dos dies.  
Porteu l'original al llibre de sentències, i deixeu en les actuacions un testimoniatge d'aquesta resolució.  
Aquesta és la meua sentència, que pronuncie, mane i firme».  
  
Atés que es desconeix el domicili o la residència actuals de la part demandada, mitjançant la Resolució de 28 de maig de 2019, de conformitat amb el que disposa l'article 497.2 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis d'aquest jutjat, així com en el Butlletí Oficial de la Província d'Alacant per a portar a efecte la diligència de notificació de sentència als demandats ignorats ocupants de l'immoble al carrer de Serra Aitana, número 3, piso 4, porta 4, d'Alacant.  
  
Alacant, 28 de maig de 2019.- El lletrat de l'Administració de justícia: Juan José Pérez Cervera.